Вернай сяброўкай, музай і нават актрысай у некаторых пастаноўках была Марыя Сямёнаўна — жонка Аляксея Ігнатавіча. Вельмі жвавая, напорыстая, яна валодала вялізнай энергіяй. Працавала ў аддзеле культуры, шмат гадоў узначальвала ансамбль народнага танца “Дняпранка”, нават на пенсіі ставіла хаду юным “міс Рагачова”. Як распавядалі відавочцы, у пастаноўцы 60-х “Барабаншчыца” яна ўзлятала на стол адбіваць чачотку, чаруючы гледачоў сваімі запалам і жаноцкасцю...